Exqrch/javanese-Komodo-pixelgpt huggingface dataset:
Sasanèsipun punika, panjenenganipun naté menangaken nominasi "Academy Award" lan "Emmy Award"
Panjenenganipun wiwit kariér ing jagad filem awit taun 1976
Kalebet ugi ing filem-ipun ingkang misuwur "Lost in Translation", "Broken Flowers", lan "The Royal Tenenbaums"
Ngantos dumugi filem "Lost in Translation, Bill Murray kasil mlebet nominasi kanggé aktor ingkang saé piyambak ing adicara "Academy Award"
Gegayutan kaliyan pagesanganipun, Bill Murray naté palakrami kaliyan Margaret Murray (1980-1996)
Nanging palakrami punika boten saged dangu amagi Bill selingkuh kaliyan desainer kostum Jennifer Butler
Salajengipun, Bill palakrami malih kaliyan Butler nalika tanggal 4 Juli 1997
Saking kalih tiyang èstri garwanipun punika, Bill Murray patutan cacah enem ingkang sedayanipun punika jaler.
Masjid Faisal Islamabad Masjid Faisal ingkang dumunung ing Islamabad inggih punika salah satunggalipun masjid ingkang paling ageng lan megah ing donya
Kaagengan masjid punika wonten ing buku Khaled inggih punika Masjid Shah Faisal katingal ageng amargi pilar-pilar beton ageng lan menara-menaranipun ingkang dhuwur
Sapanunggalipun punika nginggilipun masjid wonten 1.000 lampu gelembung ingkang dipundesain kados elektronik
Ing ngajengipun masjid wonten 4 menara ageng ingkang nginggilipun 90 mèter ingkang ngapit masjid punika
Pola mozaik wonten ing témbok sisih kilèn
Sapanunggalipun punika wonten seratan kaligrafi ingkang damel wentuk pola reringgitan kaca ing témbok sisih wétan déning arsitek Sadequain
Masjid punika saged ngemot 74 èwu jamaah ingkang dipundadoaken kagiyatan Universitas Islam Internasional ingkang pusatipun ing Pakistan
Masjid Faisal wiyaripun 5.000 mèter persegi, arsitèktur punika arsitèktur Asia Selatan, Arab, lan Turki
Masjid Shah Faisal kasebat dados salah satunggalipun tuladha arsitèktur Islam modern ing donya
Ing nginggilipun masjid, wonten lampu hias ageng 75 ton
Sapanunggalipun punika wonten menara masjid ingkang dipunpundhut saking desain arsitèktur Turki tradhisional lan dados menara masjid ingkang paling nginggil ing Asia Selatan
Masjid punika gadhah kubah ingkang dipunarsiteki déning Vedat Dalokay
Anggenipun damel kubah kirang langkung mirib kulit kerang ingkang wonten 8 menara, satunggalipun nginggilipun 40 mèter
Sapanunggalipun punika wonten makam Muhammad Zia-ul-Haq, mantan présidhèn Pakistan, ingkang boten tebih saking masjid punika
Makam Zia-ul-Haq saged dadosaken indhustri pariwisata ing Islamabad dados langkung saé
Lokasi lan Sajarah Masjid
Masjid Shah Faisal wiwitipun dumunung ing kawasan ingkang tebih saking kitha
Nanging ing kawasan punika sampun wonten kathah yasan
Masjid punika letakipun wonten ing sisih paling lor Islamabad, inggih punika kutha krajan Pakistan
Asma masjid piyambak dipunpundhut saking asma Raja Faisal Bin Abdul Aziz lan dipundadosaken Masjid Nasional Pakistan
Masjid Faisal gadhah kubah lan arca.
Melaney Ricardo Melaney Ricardo Lynch utawi langkung misuwur kanthi asma Melaney Ricardo (miyos ing kutha Medan nalika tanggal 24 Fèbruari 1981) inggih punika salah satunggalipun panatacara utawi "presenter" ing Indonesia ingkang gadhah profési sanès minangka panyiar radhio ingkang misuwur amargi kawasisanipun anggénipun micara
Panjenenganipun ugi misuwur minangka artis ingkang kathah kawasisanipun
Sanèsipun dados panyiar radhio lan panatacara, panjenenganipun ugi naté dados "DJ" ("Disc Joki") lan mucal
Melaney ugi naté nyobi jagad lawak ing Trans TV "Studio 1" ing taun 2010
Ing acara punika lawak punika, Melaney akting sesarengan kaliyan Aming, Indra Birowo, Ronal Surapradja, lan Nino Fernandez
Melaney Ricardo miyos ing kutha Medan nalika tanggal 24 Fèbruari 1981
Nanging Melaney gesang ing Medan namung satunggal taun kemawon, amargi ramanipun, Ricardo Siahaan pindhah tugas dhateng Jakarta
Melaney Ricardo punika putri kaping satunggal saking tiga sadhèrèk
Rayinipun ingkang kapisan (kacékipun kalih taun) namanipun Nana Ricardo sapunika dados manager pribadinipun Melaney
Rayinipun ingkang angka kaping kalih, Roy Ricardo ugi nyambut damel dados panyiar radhio
Nalika alitipun Melaney kalebet lare ingkang sipatipun kados tiyang jaler
Melaney gadhah garwa Tyson Lynch James, wargi nagari Australia, sasampunipun pacaran satunggal taun setengah, lajeng kekalihipun palakrami nalika tanggal 31 Juli 2011
Amenhotep III Amenhotep III ingkang gadhah papréntahan kirang langkung 40 taun ing Dinasti 18 sajarah Mesir minangka satunggaling périodhe ingkang saé piyambak lan makmur
Simbah saking Amenhotep III, inggih punika Tuthmosis III, ingkang naté kasebat dados Napoleon saking Mesir kina, piyambakipun gadhah kakuwaosan militèr ing Suriah Mesir, Nubia lan Libya
Amenhotep (utawi heqawaset) inggih punika asma-asma lair raja-raja, ingkang gadhah makna Amun utawi remen, Panguasa Thebes ing tahta-É inggih punika Nu-Maat-Re, ingkang gadhah makna Kasaéan inggih punika Tuhan Re
Lair Amenhotep III minangka kaajaiban ingkang dipungambaraken ing relief ing sisih wétan Candhi Luxor
Dipunbangun déning Amenhotep III, papan punika dipundamel kanggé Amun
Nanging, nggambaraken déwa pancipta, Khnum saking Elephantine (ing Aswan ingkang modhèren kaliyan endhas domba jaler, gadhah wangun lare lan ka ing ruji tembikar ing ngandhap tingalan Dewi Isis
Para déwa Amun salajengipun dadosaken ibu Amenhotep III kaliyan Thoth, déwa kawicaksanan, sapanunggalipun punika Amun wonten ing ngajeng dewi Hathor lan Mut
Kulawarga lan sadhèrèk saking Amenhotep III
Bapakipun Amenhotep III inggih punika Tuthmosis IV inggih punika salah satunggalipun raja lan ratu, Mutemwiya
Amenhotep III saged minggah takhta Mesir nalika taksih timur inggih punika ing yuswa 12 taun.
Ibnu Qudamah Ibnu Qudamah, jeneng jangkepe ya iku Muaffiquddin Abdullah bin Muhammad bin Ahmad bin Muhammad bin Qudamah bin Muqdam bin Nashr bin Abdullah al Maqdisi, ya iku sawijining imam, ahli fiqih lan zuhud saka Palestina
Dhèwèké ijrah marang pèrèng bukit Ash-Shaliya, Damaskus, lan jenengé owah dadi ad-Damsyiqi ash-Shalihi, nisbah kanggo laladan sakloron
Dhèwèké lair ing wulan Sya’ban taun 145 H ing dhusun Jamma’ail ing kiwa-tengené gunung Nabalis, cedhak Baitul Maqdis, Tanah Suci ing Palestina
Imam Ibnu Qudamah séda dina Setu utawa dina Ied taun 620 H
Dhèwèké disarèkaké ing gunung Qasiun Ing Shalihiliya, sawijining pèrèng ing dhuwur Jami’ Al-Hanabilah
Nalika iku wadya salib ana ing Baitul Maqdis lan saubengé
Mula, bapaké, Abul Abbas Ahmad Bin Muhammad Ibnu Qudamah, ijrah karo kulawargané menyang Damaskus karo anak-anaké ya iku Abu Umar lan Muwaffaquddin , uga sepupuné, Abdul Ghani al-Maqdisi, watara taun 551 H (Al-Hafidz Dhiya’uddin duwé sawijining kitab babagan sebab hijrahé wong-wong Baitul Maqdis menyang Damaskus
Ibnu Qudamah gedhé karo wong tuwané nganti tekan umur 12 taun
Saksuwéné iku dhèwèké nyinaoni al Qur’an lan ngapalaké Mukhtashar al Khariqi
Umur 10 taun dhèwèké wis apal Qur'an
Umur 20 taun dhèwèké lunga menyang Baghdad dikancani sepupune ya iku Abdul Ghani al-Maqdisi lan urip ing omahé anak pamane kang jenenge Khafid Abdul Ghami taun 561
Ing Baghdad dhèwèké sinau marang para masyaikh Abu Zur’ah bin Thahir, Ahmad bin Muqarib, dan ulama perempuan Khadijah an-Nahrawaniyah
Muwaffaquddin dumunung ing omahé Syekh Abdul Qadir Al-Jaelani, ing Baghdad
Nalika iku Shaikh wis 90 taun
Dhèwèké ngaji Mukhtasar Al-Khiraqi kanthi tliti lan seserepan kang jero, amarga dhèwèké wis ngapalaké kitab iku sakawit ing Damaskus
Banjur Syaikh Abdul Qadir Al-Jailani sedo
Banjur dhèwèké ora pisah karo Syaikh Nashih al-Islam Abdul Fath Ibn Manni kanggo ngaji marang dhèwèké lan ninaoni madzhab Ahmad lan perbandingan madhzab
Dhèwèké dumunung ing Baghdad 4 taun
Ing kutha iku dhèwèké uga nyinaoni hadis kanthi sanade langsung saka Imam Hibatullah Ibn Ad-Daqqaq lan liyané
Sawisé iku dhèwèké mulih menyang Damaskus lan dumunung sadhéla karo kulawargané banjur balik manèh ing Baghdad taun 576 H
Ing Baghdad kang kapindho, dhèwèké nerusaké nyinaoni hadis setaun, langsung saka sanadé saka Abdul Fath Ibn Al-Mnni
Bar iku balik manèh ing Damaskus
Taun 574 H dhèwèké munggah kaji sawisé bali ing Damaskus
Dhèwèké wiwit nyusun kitabe Al-Mughni Syarh Mukhtasar Al-Khiraqi (fiqih madzab Imam Ahmad Bin Hambal)
Kitab iki kalebu kitab kajian gedhé dhéwé sajeroning masalah fiqih kang umum, lan khususé ing madzhab Imam Ahmad Bin Hanbal
Imam ‘Izzudin Ibn Abdus Salam As-Syafi’i kang duwé gelar Sulthanul ‘Ulama ngendika kanggo kitab iki: “Aku ngrasa kurang puas sajeroning mènèhi fatwa sadurungé aku nyanding kitab al-Mughni”
Gurune akèh banget, kang kawentar antarané Syaikh Abu Muhammad Abdullah al Ghami al Maqdisi (612 h), lan Syaikh Aba al Fathi Nashr bin Fatyan asy Syahir.
Dhèwèké uga duwé murid akèh, ing antarané : Syaihabuddin Abu Syammah al Maqdisi (665 h), Zakaddin Abu Muhammad al Mundzirin (656 h)
Dhèwèké akèh ngarang lan nulis ing akèh babagan
Karangané apik-apik lan akèh digunakaké déning ulama
Ibnu Rajab ngendika : ” karangané Syaikh Muaffiq akèh banget lan apik ing babagan madhab kanthi furu’ lan ushul, ing babagan hadits, basa, kazuhudan, budi pakerti, lan karangan-karangané ing babagan ushuluddin kang apik
Akèh-akèhé, karangané nganggo métodhe ahlul hadits lan atsar-atsar sarta isnad kaya métodhe penulisan Imam Ahmad lan ahli-ahli hadits liyané.” Karangané antarané :
Billy Boyd Billy Boyd (#ALIH) inggih punika aktor saking Sekotlan
Panjenenganipun miyos saking pasangan William lan Mary Boyd, ingkang sampun tilar donya nalika Boyd taksih rumaja
Panjenenganipun ageng kaliyan sadhèrèkipun, Margaret, kaliyan éyangipun
Ing taun 1984, nalika Boyd nembé yuswa enem welas taun, Boyd nyambut damel ing perusahaan musik lokal "Teater Guild"
Sadèrèngipun miwiti karir ing jagad akting, Boyd nyambut damel minangka panjilid buku ngantos pitung taun dangunipun, lan salah satunggalipun buku punika inggih punika buku "The Lord of The Rings" ingkang ing wekdal salajengipun saged ndadosaken panjenenganipun dados artis ingkang misuwur
Sasanèsipun dados aktor filem, panjenenganipun ugi dados paraga téater
Panjenenganipun sampun maragakaken pinten-pinten drama, ing antawisipun "San Diego and The Ballad of Crazy Paola"
Sasanèsipun dados aktor, Boyd ugi dados musisi gitaris, bassis, lan drummer
Ing taun 2011 punika, Boyd dados main ing filem "The Lion Inside"
Ing jagad musik, Billy Boyd naté damel grup band ingkang namanipun "Beecake"
Band kasebat naté pikantuk bebingah "VisitScotland" kanthi mlebet kategori "Best Live Act" ing adicara penghargaan musik "Tartan Clef".
Pratélaning kutha ing Indonésia miturut cacah jiwa Pratélan iki minangka urutan kutha-kutha ing Indonésia sing wis duwé status minangka kutha otonom (kutha madya) sing gunggungé 93 kutha miturut cacahing sing ndunungi
Sajeroning pratélan iki, kutha Jakarta sing dumadi saka limang kutha administratif lan siji kabupatèn administratif, didadèkaké siji kutha.
Fatehpur Sikri Fatehpur Sikri dipunyasa ing abad 16 déning Kaisar Akbar
Fatehpur Sikri inggih punika kutha krajan Kakaisaran Mughal kirang langkung 10 taun
Area monumen lan candhi, gadhah arsitèktur ingkang sami, tuladha masjid ingkang paling ageng ing India, Masjid Jama
Fatehpur Sikri inggih punika dados lambang pradaban Mughal ing pungkasan abad 16
Fatehpur Sikri dados tuladha kanggé arsitèktur saé saking ansambel arsitèktur ingkang dipunyasa antawisipun taun 1571 lan 1585
Fatehpur Sikri inggih punika dados kutha krajan karajan Mughal
Kaisar Akbar (1556-1605) yasan ing taun 1571, ing situs sami ing pundhi kelairan larenipun, Jahangir ingkang dipundamel déning Shaikh Salim Chisti (1480-1572)
Damelipun sampun bakda taun 1573
Ing taun 1585 Akbar medal saking Fatehpur Sikri kanggé perang kaliyan suku-suku Afghanistan lan damel kutha krajan énggal, Lahore
Fatehpur Sikri dados pengadilan Mughal ageng nanging ngantos tigang wulan ing taun 1619
Situs pungkasan dipunsareaken ngantos eksplorasi arkéologi ing taun 1892.
Melanie Subono Melanie Subono ((#ALIH) inggih punika salah satunggalipun aktris saking Indonésia, ingkang nyambut damel ing jagad musik, "presenter" utawi panatacara, lan promotor pagelaran
Melanie sampun ngliris album, sanajan albumipun boten kathah pikantuk atur sapala saking masarakat
Nalika taun 2007 Melanie, ingkang dados tilas garwanipun atlit judo, Martua Radja Simatoepang punika, ngliris album malih ingkang dipunparingi irah-irahan "Myself"
Salajengipun Melanie tunangan kaliyan seniman tato I Gusti Ngurah Agus Wijaya nalika tanggal 11 Januari 2007
Satunggal taun salajengipun, 11 Januari 2008, pasangan punika ngawontenaken adicara penganténan ing Hotèl Mulia, Jakarta Kidul
Boten kathah ingkang pirsa, manawi Melanie punika sajatosipun nandhang lelara
Sampun welasan taun panjenenganipun nandhang sakit
Ngantos pungkasanipun Melanie kedah dipunoperasi lan kedah ngunjuk obat ngantos mataun-taun dangunipun
Nanging malah penyakitipun nambah dados tumor ing padhaharanipun
Nalika wulan September 2009, Melanie kapeksa mundhut kaputusan operasi kanggé mendhet tumor ingkang sampun nggrogoti kasarasanipun Melanie
Amargi lelara punika, kadosipun boten saged ngandhut, saéngga boten saged patutan kandhung piyambak
Santo pangreksa Santo pangreksa iku santo kang kaanggep minangka "perantara" ing swarga saka siji èntitas
Èntitas iki bisa awujud bangsa, papan, profési, aktivitas, kelas, wangsa, marga, kulawarga utawa wong
Santo pangreksa iku péranganing agama Kristen, mligi Katulik lan sawatara dénominasi liyané kaya ta Ortodoks.
Melanie Putria Dewita Sari Melanie Putria Dewita Sari (miyos 17 April 1982) inggh punika wakil saking Sumatra Kilèn ingkang kapilih dados Puteri Indonesia 2002
Kanthi kontrakipun minangka Putri Indonésia, Melanie dados sibuk ndhèrèk kagiyatan sosial kanggé laré lan panandhang HIV/AIDS
Panjenengnipun kaliyan Miss Universe Oxana Fedorova naté tindak dhateng Candhi Borobudur Jawa Tengah saperlu gawontenaken misi kabudayan
Panjenenganipun punika laré pungkasan saking pasangan Habibuddin lan Nelwetis
Sasampunipun dados Puteri Indonésia, Melanie lajeng nyobi kariér ing filem
Debut filem ingkang sepisanan Melanie inggih punika ing filem "Tak Biyasa" (2004), ingkang nalika samanten akting sareng kaliyan Duta Sheila On Seven, lan dipunrilis tanggal 24 Juni 2004
Salajengipun Melanie akting ing filem "Cinta Silver" (2005)
Ing filem punika Melanie akting sareng kaliyan aktris Luna Maya
Salajengipun ing filem "Kejar Jakarta" (2005), lan ndhèrèk main ing filem "Ayat-Ayat Cinta" (2008) ingkang dipunsutradarani Hanung Bramantyo
Sasanèsipun punika, tilas kontestan Asia Bagus1999 punika ugi main ing sinétron "Keajaiban Cinta"
Boten namung akting, Melanie ugi gadhah bakat nyanyi
Sareng kaliyan Intan Nuraini lan Revalina S Temat, Melanie ndhèrèk nyumbangaken swantenipun ing album komplikasi religi kanthi irah-irahan "Sang Penciptaku", ing lagu Taqwa
Album punika dipunrilis nalika wulan Ramelan 2008
Melanie Putria gadhah garwa ingkang namanipun Angga salah satunggalipun anggota grup Malik D'Esensial, lan patutan satunggal
Médhan Magnit Médhan magnit, ing sajeroning èlmu Fisika, ya iku pérangan medan kang kadhapur kanti cara ngobahaké "momotan" listrik (arus listrik) kang bisa ngetokaké gaya ing momotan listrik kang obah liyané
Puteran mekanika kuantum saka sawijiné partikel kang mbentuk medan magnet lan puteran iku kadayan déning awaké dhéwé kaya arus listrik; iku kang njalari medan magnet saka "ferromagnet" "permanen"
Sawijiné medan magnet ya iku "medan vektor": ya iku gayutan karo saben titik ing jero ruang vektor kang bisa malih manut obahing wektu
Saka medan iku ya iku imbang karo arah dom kompas kang disèlèhaké ing jero medan mau
Kasil kerjané Maxwell wis akèh nyawijiké listrik statis karo kamagnetan, kang ngasilaké sakumpuling patang kembaran ngenani medan kaloro mau
Nanging, miturut rumus Maxwell, isih ana medan loro kang béda kang njelasaké tandha-tandha kang béda
Einsteinlah kang bisa ngedohaké karo relativitas mirunggan, ya iku medan listrik lan medan magnet iku aspèk loro saka hal kang padha (tensor tingkat 2), lan ana sawijiné pengamat bisa ngrasakaké gaya magnet ing endi wong pengamat iku mau obah mung ngrasakaké gaya elektrostatik
Dadi, kanti cara nganggo "relativitas" mirunggan, gaya magnet ya iku wujud gaya elektrostatik saka momotan listrik kang obah, lan bisa diprakiraké saka pangetahuan bab gaya elektrostatik lan obahé momotan mau (relatif kanggo wong kang nngamati).
Kaisar Hongwu Kaisar Hongwu (Hanzi: 洪武, #ALIH), kang jeneng asliné ya iku Zhu Yuanzhang (朱元璋), ya iku wong kang ngadegaké lan uga kaisar pisanan Dinasti Ming ana ing Tiongkok
Dhèwèké dadi kaisar lan ngadegaké dinastiné sawisé bisa nggulingaké Dinasti Yuan (Mongol)
Ana ing sajarah Tiongkok, Zhu Yuanzhang iku saka kaisar kang asalé saka golongan rakyat jelata (kang liyané ya iku Liu Bang/ Kaisar Han Gaozu, kang ngadegaké Dinasti Han)
Dhèwèké ya iku kaisar kang kontroversial, ana ing salah siji pihak dhèwèké banget ngopeni babagan kesejahteraan rakyate lan duwé usaha kanggo ningkatake taraf uripé rakyate, nanging dhèwèké uga dadi sawijining tiran kang ngebiri kebebasan lan seneng matèni wong-wong kang ngrewangi dhèwèké anggoné munggah singgasana amarga dicurigai duwé potensi kanggo ngrebut tahtane
Zhu lair ana ing Fengyang, Provinsi Anhui saka kulawarga tani mlarat kang jenenge Zhu Chongba (朱重八)
Nalika isih enom dhèwèké makarya dadi tukang angon sapi
Amarga konangan manggang lan mangan salah siji sapine dhèwèké banjur dipecat déning majikane
Sawijining dina nalika ana wabah lelara kang nyerang desane lan njalari akèh saka warga désa kang mati kalebu wong tuwané lan uga dulure
Dhèwèké banjur dadi biksu ana ing Kuil Huangjue kanggo nyambung urip ana ing tengah-tengahé bencana kelaparan kang kadadéan nalika jaman semana
Ana ing biara iku dhèwèké banjur sinau kanggo maca lan nulis, nanging ora let suwé, biara iku ditutup amarga kurang dana kang ndadèkaké dhèwèké kudu urip ora ngenah lan dadi tukang jaluk-jaluk.
Kaisar Jianwen Kaisar Jianwen (Hanzi: 建文,1377-1402?) ya iku kaisar kaping 2 saka Dinasti Ming, jeneng asline ya iku Zhu Yunwen (朱允炆)
Dhèwèké ya iku putu saka Zhu Yuanzhang (Kaisar Hongwu) kang ngadegaké Dinasti Ming
Bapake ya iku Zhu Biao anak pisanan saka Zhu Yuanzhang kang kudune marisi tahta, nanging dhèwèké mati sadurungé dadi kaisar
Amarga saka prakara mau banjur hak waris tahta diwènèhake marang Jianwen
Wiwitané Zhu Yuanzhang duwé rencana kanggo marisaké tahta marang Zhu Di amarga dhèwèké kesengsem karo bakaté, sawisé bisa mepaki geguritan ("puisi") kang asilé luwih apik saka Zhu Yunwen
Nanging ana sapérangan mentriné kang duwé prinsip anak sulung iku kang duwé hak kanggo marisi tahta ngrasa kabotan mulo Zhu Yuanzhang kanthi kapeksa banjur nyatakaké Zhu Yunwen dadi panerusé
Sawisé Zhu Yuanzhang mangkat, Zhu Yunwen dadi kaisar kang gelare Jianwen
Ana ing jaman pamrentahane dhèwèké ngusahakake kanggo ngurangi kekuasaan para raja, kalebu uga pamane Zhu kang nalika iku duwé gelar Raja Yan
KNalika dina pemakaman kakine, Jianwen mènèhi prentah kanggo para raja supaya aja padha teka ana ing Nanjing (kutha krajan Ming nalika jaman semana) kanggo nekani pemakaman
Minangka anak kang baktine gedhé , Zhu ora gindahkan prentah iki lan tetap mangkat menyang Nanjing
Ngerti prakara iki, Jianwen langsung mènèhi prentah marang pasukane ana ing Huai’an (saiki Jiangsu) kanggo ngadangi pamane lan mrentahake kanggo bali menah menyang daerahe
Wiwit saka iku banjur kekarone dadi mungsuhan
Zhu kanthi meneng-meneng nglatih pasukane lan ora suwé nyatakake perang marang Jianwen, keponakane
Prastawa iki dikenal ana ing sajarah dadi Insiden Jingnan (靖难之变)
Sasi Juni 1402, wadyabala Zhu bisa nduduki Nanjing
Jianwen dhéwé dilaporake mati kobong bebarengan karo kulawargané.
Kaisar Yongle 0 1458998 2023-10-07T21:27:01Z InternetArchiveBot Rescuing 1 sources and tagging 0 as dead.) #IABot (v2.0.9.5 1656864 wikitext text/x-wiki Kaisar Yongle (Hanzi: 永乐, #ALIH) ya iku kaisar ka-3 saka Dinasti Ming, Tiongkok kang mangsa pamréntahané taun 1402 nganti tekan taun 424
Dhèwèké lair kanthi jeneng Zhu Di (朱棣), putra ka-4 saka Zhu Yuanzhang (Kaisar Hongwu)
Dhèwèké dadi kaisar sawisé nggulingake keponakane kanthi cara kudeta kang kondhang karo jeneng Insiden Jingnan (靖难之变)
Yongle ya iku salah siji kaisar kang paling apik kang tau mimpin ana ing Tiongkok
Prestasine ya iku kaya ngirim èkspèdhisi pelayaran keliling donya ana ing pimpinane kasim Zheng He nganti tekan budaya lan keagungan Tiongkok gedhé dhéwé kang ana ing donya lan dhèwèké uga kang nyunting Ensiklopedia Yongle (永乐大典), ensiklopedia pisanan kang gedhé dhéwé lan paling komprehensif ana ing donya
Dhèwèké iku kang mindahake kutha krajan Ming saka Nanjing menyang Beijing kang tetap dadi ibukaota nganti tekan saiki
Zhu Di lair nalika tanggal 2 Mèi 1360 ana ing Kutha Nanjing saka gayutan Hongwu karo Permaisuri Ma (nanging ana dugaan dhèwèké lair saka selir liyané]
Dhèwèké tumbuh ana ing ingkungan kang apik ya iku nalika Dinasti Ming ana ing mangsa kajayane
Bapake kang ndidik dhèwèké lan uga adhi-adhine kanthi pendidikan kang cukup, dhèwèké uga dianugerahi gelar kepangeranan lan wewengkon kakuwasan
Zhu Di dhéwé olèh gelar Pangeran Yan (燕王) lan nguwasani Beiping (saiki Beijing lan wewengkon Hebei)
Nalika dhèwèké pisanan teka ana ing Beiping, wewengkon iku ana ing kaanan kang sengsara lan rakyate padha kengelehen, wabah lelara, lan gangguan keamanan ana ing wewatesan saka suku-suku Mongol
Zhu Di kerja keras kanggo ndandani kondisi iki nganti dhèwèké bisa sukses olèh panjurung saka rakyat kang ana ing kana
Dhèwèké uga seringi peranf klawan Mongol ana ing watesan karo dibantu déning mertuane, jenderal Xu Da, kang uga dadi salah siji jenderal kang gedhé lelabuhané nalika ngadegaké Dinasti Ming.
Kaisar Hongxi Kaisar Hongxi (Hanzi: 洪熙, 1378-1425) ya iku kaisar ka-4 Dinasti Ming
Lair karo jeneng Zhu Gaochi （朱高炽）, ya iku anak pambarep saka Zhu Di
Dhèwèké marisi tahta sawisé bapaké mangkat ing taun 1424 lan mènèhi jeneng ana ing rezime karo jeneng rezim Hongxi, nanging dhèwèké tilar donya sawisé setaun ana ing tahta ya iku nalika umuré 48 taun
Wiwit cilik Zhu Gaochi dididik kanthi apik déning guru-guru kang alirane Konfusius
Nalika bapaké nglakokaké kudéta lan nyatakaké perang marang Kaisar Jianwen, dhèwèké duwé tugas kanggo njaga kutha Beijing
Dhèwèké perang karo wadyabala kang cacahé 10.000 wong nglawan 500.000 bala kang pro-Jianwen
Zhu Di bisa ngrebut tahta saka Kaisar Jianwen nalika taun 1402 lan ngangkat awake dhéwé dadi kaisar kanthi gelar Kaisar Yongle
Sawisé kaya ngene status Zhu Gaochi saiki uga ganti dadi putra makutha
Dhèwèké duwé tanggung jawab saka tugas-tugas kraton nalika bapake nglakokaké èkspèdhisi menyang wewengkon lor
Nanging Yongle luwih seneng karo adhine kekaron ya iku Zhu Gaoxu lan Zhu Gaosui, dhèwèké uga duwé rancana kanggo nganti status putra makutha kanggo salh siji saka kekarone
Nanging sawisé Yongle ngerti intrik iku, mula rencana mau dibatalake lan Zhu Gaochi aman ana ing posisiné
Taun 1424, Yongle mati lan dhèwèké marisi tahta karo gelar Kaisar Hongxi
Sawisé munggah tahta, dhèwèké mbebasake lan ngrehabilitasi para tahanan pulitik kang tau nglayani Kaisar Jianwen
Jabatan lan gelar kabehane dipulihake, penemu saka kabehane uga dirungokake
Kaum terpelajar Hanlin akèh kang diangkat kanggo manggon ana ing posisi-posisi wigati, wong-wong mau iku kang banjur mbatalake kebijakan-kebijakan militeristik Yongle kang ora populer lan merestorasi pamaréntahan sipil.
Kaisar Xuande Kaisar Xuande (Hanzi: 宣德, 1398-1435) ya iku kaisar ka-5 Dinasti Ming
Dhèwèké ya iku anak pertama saka Kaisar Hongxi, dhèwèké lair kanthi jeneng Zhu Zhanji (朱瞻基)
Pamaréntahane ya iku nalika taun 1425 nganti tekan taun 1435 kang dingerteni dadi abad emas Dinasti Ming amarga ana ing jaman iki nagara stabil, aman lan makmur, bebarengan karo mangsa pamaréntahane wong tuwané kang sedela iki sok dijenengi "“jaman Ren-Xuan”" padha karo jeneng kuile, Renzong lan Xuanzong
Zhu Zhanji ya iku wong kang seneng marang puisi lan literatur
Dhèwèké olèh gelar putra mahkotanya nalika bapake munggah ana ing tahta
Nalika ana ing Nanjing kanggo nangani bencana lindhu, ana laporan darurat teka saka Beijing kang mènèhi kabar bapake mati lan mrentahake dhèwèké supaya rikat bali menyang kutha krajan
Ana ing perjalanane bali tumuju Beijing, ana kabar yèn pamane, Zhu Gaoxu duwé rencana kanggo njebak dhèwèké ana ing dalan, nanging dhèwèké tetep nerusaké bali menyang lor tanpa rasa wedi
Kasunyatane kabar kang sumebar mau ora kadadéan
Satekane ana ing pura, dhèwèké banjur nguwasani tahta lan njenengi rezime Xuande ana ing taun sabanjuré